"Ärge siis hakake muretsema homse pärast" (salm 34). Nende  lihtsate sõnade kaudu annab Jeesus meile korralduse: "Ärge andke maad vähimalegi mõttele või murele selle kohta, mis võib juhtuda või ei juhtu homme! Nagunii ei saa te midagi muuta! Ja muretsemine ei aita ka midagi. Sest kui te muretsete, siis te olete otsekui paganad." Ja siis ütleb Jeesus: "Otsige esmalt Jumala riiki ja tema õigust, siis seda kõike antakse teile pealegi!" (salm 33). Teisisõnu: sina lihtsalt jätka Jeesuse armastamist ja liigu edasi, jättes kõik oma mured Tema kanda. Sinu rida on hingata Tema  ustavuses ja küll su Taevane Isa juba ise kannab hoolt selle eest, et sul oleks kõik, mis igapäeva eluks tarvis.